Diari Oficial de la Generalitat Valenciana


Sumari del DOGV 9912, del 09-08-2024 (2024/8066)

ANUNCI pel qual se sotmet al període de consultes la proposta de modificació puntual 12 del Pla general transitori. Nova regulació dels usos detallats en sòl urbà residencial i suspensió cautelar de llicències (1879640M).
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9912

Data del DOGV
:   09-08-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/8066

CVE
:   RSHZ-N-1073-6392

Data del document
:   31-07-2024

Organisme emissor
:   Ajuntament de Quart de Poblet

Tipus de document
:   Anunci

El Ple d’este Ajuntament, en la sessió del dia 29 de juliol de 2024, ha acordat:

U. Iniciar el procés de consulta a les administracions públiques afectades i persones interessades de l’esborrany de la modificació puntual número 12 del Pla general d’ordenació urbana de Quart de Poblet, que inclou el document inicial estratègic i l’estudi d’integració paisatgística, i que té per finalitat la modificació de les determinacions de les normes urbanístiques del Pla general d’ordenació urbana referent a la compatibilitat dels usos en la planta baixa de les edificacions, la regulació d’eixos d’ús terciari i l’estudi particular de l’ús com a apartament en règim d’explotació hotelera.

Dos. Sotmetre la proposta de modificació puntual número 12 del Pla general al tràmit d’informació pública per un període de trenta dies hàbils, de conformitat amb el que disposa l’article 53 del TRLOTUP, mitjançant anuncis que es publicaran en el DOGV, en un diari no oficial d’àmplia difusió en la localitat i en la pàgina web municipal.

Tres. Suspendre la tramitació i atorgament de llicències d’edificació, ampliació, reforma, rehabilitació integral, demolició, parcel·lació i canvis d’ús en aquelles àrees en les quals les noves determinacions suposen modificació del règim urbanístic vigent, quan estes actuacions resulten contràries a les referides determinacions de l’ordenació continguda en la proposta, segons disposa l’article 68 del TRLOTUP. La suspensió tindrà una duració màxima de dos anys.

Quatre. Posar a la disposició del públic en el departament d’Urbanisme la documentació referida, en horari d’atenció al públic (de 9 a 14 hores), així com en la pàgina web municipal amb la finalitat que els qui es consideren interessats de conformitat amb el que disposa l’article 53 del TRLOTUP puguen formular-hi al·legacions i observacions.

Cinc. La suspensió de llicències prevista en els paràgrafs anteriors afectarà el sòl urbà residencial conformat per les zones d’ordenança: nucli històric, ampliació de nucli i eixample.

Com també, en una porció xicoteta de terreny, afecta a sòl urbà terciari, que és la parcel·la terciària, amb referència cadastral 5836344KT5187N0502ED, emplaçada en l’AR2 «Refracta».

La suspensió de llicències s’estén a qualsevol actuació que tinga per objecte les obres d’edificació, reforma, modificació, canvis d’ús, habilitació, demolició, parcel·lació d’immobles o parts d’estos, siga quin siga el règim del seu atorgament; això és, afectarà tant les actuacions subjectes a llicència o autorització municipal com aquelles que es regisquen pel règim de declaració responsable o comunicació, i serà efectiva des de l’endemà de la publicació del corresponent anunci en el DOGV.

Els documents que comporten la referida modificació puntual podran consultar-se en el següent enllaç de descàrrega:

[Esborrany proposta modificació puntual núm. 12 usos su residencial](https://quartdepoblet-my.sharepoint.com/:f:/g/personal/pilar_bernal_quartdepoblet_org/EsQD5liOhT9Pgi-e037ICWcBton-Ke0JqI5P_JsyF6oYwQ?e=OZOmoh)

Cosa que es fa pública en compliment del que disposa la normativa referida.

  

Quart De Poblet, 31 de juliol de 2024

José Llavata Gascón

Secretari general